Red Bull Powertrains

Red Bull Powertrains Limited (RBPT) je spoločnosť, ktorá sa zaoberá vývojom, výrobou a prevádzkou pohonných jednotiek pre Formulu 1. Je súčasťou skupiny Red Bull a jej sídlo je v Red Bull Technology Campus v Milton Keynes v Spojenom kráľovstve.

 História 

 Založenie spoločnosti 
Spoločnosť bola založená v roku 2021, keď japonská automobilka Honda oznámila svoj odchod ako dodávateľ pohonných jednotiek z Formuly 1 na konci sezóny 2021. Zakladateľom spoločnosti sú Christian Horner, Helmut Marko a Alistair David. Technický riaditeľ je Ben Hodgkinson, ktorý prišiel z Mercedesu.

V roku 2022 sa spoločnosť Honda rozhodla, že po zmrazení pohonných jednotiek do sezóny 2025 sa spojí s Red Bull Powertrains a poskytne technológiu Hondy pri pohonných jednotkách pre tímy Red Bull Racing a Scuderia AlphaTauri, pričom Honda poskytovala technickú podporu až do konca sezóny 2025. Medzitým RBPT budoval vlastný tím a zariadenie, ktoré vyvíja novú generáciu pohonných jednotiek podľa nových predpisov Formuly 1 od sezóny 2026.

 Obdobie 2022 – 2025: prevádzka motorov Honda 
Od sezóny 2022 Red Bull Powertrains prevádzkovala pohonné jednotky pôvodne vyvinuté Hondou, ktoré boli oficiálne označované ako Red Bull Powertrains. Vývoj motorov bol v dôsledku zmrazenia pohonných jednotiek obmedzený, no tím sa sústredil na optimalizáciu spoľahlivosti, integráciu s podvozkom a efektívne využívanie hybridných systémov.

V tomto období dosiahol Red Bull Racing mimoriadne úspechy, vrátane viacerých titulov majstra sveta jazdcov a konštruktérov. Motory prevádzkované Red Bull Powertrains sa vyznačovali vysokou spoľahlivosťou, výbornou efektivitou a schopnosťou fungovať v extrémne náročných pretekových podmienkach. Toto obdobie zároveň poslúžilo ako prechodná fáza pred vývojom vlastnej pohonnej jednotky.

 Spolupráca s Fordom 
V roku 2023 americký automobilový velikán Ford oznámil návrat do Formuly 1, a potvrdil spoluprácu s Red Bull Powertrains na nových pohonných jednotkách pre sezónu 2026, s novou spoluprácou bude firma premenovaná na Red Bull Ford Powertrains.

 DM01 
Red Bull Ford odhalil svoju prvú motorovú jednotku DM01, na predstavení monopostu RB22 15. januára 2026 v Detroite v USA. Názov jednotky nesie po zakladateľovi spoločnosti Red Bull GmbHDietrichovi Mateschitzovi.

 Technické a organizačné riešenia 
Spoločnosť stavia novú fabriku v rámci Red Bull Technology Campus v Milton Keynes, vrátane riešení tzv. inteligentných závodov, partnerov ako Atlas Copco pre montážne technológie.  Pre vývoj novej jednotky od 2026 používa Red Bull Powertrains moderné softvérové nástroje, napr. CFD softvér CONVERGE, digitálne nástroje od Siemens Xcelerator a iné.

 Výsledky vo Formule 1 
2022TímŠasiMotorJazdciBHRSAUAUSEMIMIAESPMCOAZECANGBRAUTFRAHUNBELNEDITASINJPNUSAMEXBRAARE-BodyUmiestnenieRed BullRB18RBPTH001 1.6 V6 t Sergio Pérez18†42234212DNF2DNF545256124373 -7591. miesto Max Verstappen19†1DNF111131172111111711161AlphaTauriAT03 Pierre GaslyDNF 8 912DNF1311 514DNF1512129118101814111414359. miesto Júki Cunoda8DNS15712101713DNF1416DNF1913DNF14DNF1310DNF17112026TímŠasiMotorJazdciAUSCHNJPNBHRSAUMIACANMCOKATAUTGBRBELHUNNEDITAMADAZESGPUSAMEXSAPVGSQATAREBodyUmiestnenieRed BullRB22Red Bull Ford DM01 Max Verstappen Isack HadjarRacing BullsVCARB 03 Liam Lawson Arvid Lindblad

 Referencie 

Kategória:Výrobcovia motorov